ชัย ราชวัตร

ชัย ราชวัตร (เกิด 19 มิถุนายน พ.ศ. 2484) เป็นนามปากกาของ สมชัย กตัญญุตานันท์ นักวาดการ์ตูนชาวไทย มีผลงานเป็นที่รู้จักกันคือ ผู้ใหญ่มากับทุ่งหมาเมิน  โดย เป็นการ์ตูนรายวันตีพิมพ์ลงในหนังสือพิมพ์ไทยรัฐ มีบทบาทเป็นนักเขียนในช่วงเหตุการณ์ 14 ตุลาคม 2516

 ประวัติ 
ชัย เกิดเมื่อวันที่ 19 มิถุนายน พ.ศ. 2484 ที่อำเภอเขื่องใน จังหวัดอุบลราชธานี ในครอบครัวคนไทยเชื้อสายจีน จบการศึกษาจากโรงเรียนเบ็ญจะมะมหาราช หลังจากจบการศึกษาที่บ้านเกิดแล้ว ก็เข้ากรุงเทพมาเรียนวิชาบัญชีที่โรงเรียนกรุงเทพการบัญชีวิทยาลัย เพราะต้องการทำงานธนาคาร เมื่อเรียนจบก็ได้เข้าทำงานที่ธนาคารกรุงศรีอยุธยา แต่ก็ออกจากงานเนื่องจากความเบื่องาน

 วงการหนังสือ 
ชัยเริ่มทำงานด้านหนังสือโดยการเป็นฝ่ายศิลป์ให้หนังสือกีฬา ชื่อ เดอะเกม และเข้าสู่แวดวงข่าวการเมืองหลังจากเหตุการณ์ 6 ตุลาคม พ.ศ. 2519 กับหนังสือพิมพ์การเมือง ชื่อ ธงไชย และหนังสือพิมพ์มหาราษฎร์ ซึ่งชัยได้เริ่มต้นการเขียนการ์ตูนการเมืองชิ้นแรก ชื่อ “ใครจะเอากระพรวนไปแขวนคอแมว” ซึ่งหลังเหตุการณ์ต้องลี้ภัยการเมืองไปอาศัยอยู่ที่ลอสแอนเจลิส สหรัฐอเมริกา เป็นเวลานานถึง 2 ปี จึงกลับสู่ประเทศไทยเมื่อเหตุการณ์ต่าง ๆ ได้สงบลง จากนั้นได้วาดภาพประกอบ 'งิ้วการเมือง' และสร้างผลงานผู้ใหญ่มากับทุ่งหมาเมิน ในหนังสือพิมพ์รายวัน เดลินิวส์ และ ไทยรัฐบอกข่าวเล่าสิบ โดย กิตติมา ธารารัตนกุล กับ อัญชลีพร กุสุม. รายการทางช่องสุวรรณภูมิ: จันทร์ที่ 6 พฤษภาคม 2556 ในปี พ.ศ. 2562 ชัย ราชวัตร ได้ลาออกจากไทยรัฐแล้วหนังสือพิมพ์ออนไลน์กระปุก วันที่ 12 พษภาคม พ.ศ. 2562 ชัย ราชวัตร ยื่นลาออก นสพ.ไทยรัฐฯ

 บทบาททางการเมือง 
มีรายงานว่า กปปส. สนับสนุนให้ชัย เป็นกรรมการมูลนิธิมวลมหาประชาชน ซึ่งมูลนิธิดังกล่าวมีวัตถุประสงค์เพื่อนำเงินไปช่วยเหลือผู้สนับสนุนที่ได้รับบาดเจ็บและเสียชีวิตจากการชุมนุมทางการเมือง และเป็นทุนวิจัยการปฏิรูปประเทศกปปส.กู้ภาพชิ่งมวลชน ระดมทุนเยียวยาผู้บาดเจ็บ-เสียชีวิตจากการชุมนุม , ผู้จัดการ, 24-06-2557. สืบค้นเมื่อ 24-06-2557.

 รางวัล 
 รางวัลศรีบูรพา ปี พ.ศ. 2543

 ผลงาน 
 การ์ตูนล้อการเมือง ชุด ผู้ใหญ่มากับทุ่งหมาเมิน ตีพิมพ์รายวันในหนังสือพิมพ์ไทยรัฐ
 การ์ตูนประกอบพระราชนิพนธ์เรื่อง พระมหาชนก
 การ์ตูนประกอบพระราชนิพนธ์เรื่อง คุณทองแดง

 อ้างอิง 

 แหล่งข้อมูลอื่น 
 ประวัตินักเขียน ชื่อ : ชัย ราชวัตร 

หมวดหมู่:บุคคลจากอำเภอเขื่องใน
หมวดหมู่:นักวาดการ์ตูนไทย
หมวดหมู่:คอลัมนิสต์
หมวดหมู่:นามปากกา
หมวดหมู่:หนังสือพิมพ์ไทยรัฐ
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลจากโรงเรียนกรุงเทพการบัญชีวิทยาลัย
หมวดหมู่:ชาวไทยเชื้อสายจีน
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ศิลปินที่เป็นแนวร่วมกปปส.
หมวดหมู่:ผู้ลี้ภัยชาวไทย
หมวดหมู่:ศิลปินจากจังหวัดอุบลราชธานี